Dumbo

Dumbo ("Sang Dungu") ialah sebuah filem animasi diterbitkan oleh Walt Disney dan ditayangkan ke pawagam oleh RKO Radio Pictures pada tanggal 23 Oktober 1941. Film ini merupakan filem ke-4 produksi Walt Disney Animation Studios, dan telah menjadi salah satu Filem Animasi Klasik Disney.

Filem ini diangkat dari buku cerita anak-anak setajuk karya Helen Aberson dengan ilustrasi oleh Helen Durney. Tokoh utamanya bernama Jumbo Jr., seekor gajah jantan yang bertingkah laku seperti manusia, dan diberi nama panggilan Dumbo. Ia memiliki telinga yang lebar yang dipakainya sebagai sayap untuk terbang. Di dalam cerita, teman setia hanyalah ibunya, dan seekor tikus bernama Timothy. Persahabatan Dumbo dan Timothy sekaligus merupakan parodi dari hubungan yang tidak serasi antara gajah dan tikus.

Ia tersenarai dalam Daftaran Filem Kebangsaan oleh pihak Perpustakaan Kongres Amerika Syarikat tahun 2017 atas kepentingannya "dari segi budaya, sejarah, atau estetika"

 Sinopsis 
Seekor ibu gajah di sarkas yang bernama Mrs. Jumbo menerima seekor bayi gajah yang dibawa seekor burung bangau. Jumbo memberi nama bayi gajah itu Jumbo, Jr. Ia kelihatan aneh kerana daun telinganya yang lebar. Oleh sebab itu, ia dipanggil gajah-gajah lain sebagai Dumbo.

Jumbo menyayanginya dengan sepenuh hati, dan Dumbo dibesarkan seperti anaknya sendiri. Namun sayangnya, Dumbo tidak pandai main sarkas sehingga menjadi ejekan gajah-gajah lain dan lalu tidak mempunyai teman. Pada suatu hari, anak kecil yang menonton sarkas menarik telinga Dumbo. Akibatnya, Jumbo yang memarahi anak tersebut, dan membuatnya anak itu luka.

Sebagai hukuman, Jumbo dimasukkan ke dalam kandang, dan Dumbo menjadi sedih. Teman yang menghibur Dumbo adalah Timothy si tikus. Bersama Timothy, Dumbo minum air bercampur bir hingga mabuk. Dumbo bermimpi melihat gajah berwarna merah jambu sedang menari. Tanpa sedar, Dumbo dan Timothy sudah berada di atas pohon. Keesokan harinya, mereka berdua dibangunkan oleh kawanan burung gagak. Pemimpin burung gagak, Jim Crow mengatakan bahwa Dumbo dan Timothy sedang berada di atas pohon. Dumbo terkejut dan jatuh ke tanah. Dumbo belum tahu bahawa ia mampu terbang. Menurut Jim Crow, Dumbo mampu terbang jika kepercayaan terhadap dirinya pulih. Maka, ia memberikan Dumbo sebuah "bulu ajaib". Dengan "bulu ajaib" tersebut, Dumbo mampu terbang kembali. Ia lalu mempertontonkan keterampilannya terbang di sarkas. Dumbo menjadi gajah terkenal di Amerika Syarikat. Di akhir cerita, Dumbo mampu bertemu kembali dengan ibunya.
 Barisan pengisi suara 
 Edward Brophy: Timothy Q. Mouse
 Herman Bing: The Ringmaster
 Margaret Wright: Casey Junior
 Sterling Holloway: Mr. Stork
 Cliff Edwards: Jim Crow
 Hall Johnson Choir: Paduan suara burung gagak
 Verna Felton: Gajah Matriarch, Mrs. Jumbo
 Noreen Gammill: Gajah Catty
 Dorothy Scott: Gajah Giddy 
 Sarah Selby: Gajah Prissy 
 Billy Bletcher: Badut #1
 Eddie Holden: Badut #2
 Billy Sheets: Badut #3, Joe
 Malcolm Hutton: Skinny
 Harold Manley: Kanak-kanak lelaki #1
 Tony Neil: Kanak-kanak lelaki #2
 Chuck Stubbs: Kanak-kanak lelaki #3
 John McLeish: Pengarang
 The Sportsmen: diri sendiri
 Diangkat dari buku: Helen Aberson & Harold Pearl

 Terbitan 
 Walt Disney's Dumbo: Happy to Help, 23 Januari 2001. ISBN 0-7364-1129-1
Buku cerita bergambar dari Disney Press oleh penerbit Random House Disney. Cerita ditulis oleh Liane Onish dengan ilustrasi oleh Peter Emslie.
 Walt Disney's Dumbo Book of Opposites, Golden Books, Agustus 1997. ISBN 0-307-06149-3
Cerita ditulis oleh Alan Benjamin, ilustrasi oleh Peter Emslie, dan disunting oleh Heather Lowenberg.
 Walt Disney's Dumbo the Circus Baby, Golden Press, September 1993. ISBN 0-307-12397-9. 
Buku yang ditujukan untuk balita dan prasekolah ini diberi ilustrasi oleh Peter Emslie dan cerita oleh Diane Muldrow.

 Rujukan 

Sumber utama

 Barrier, Michael (1999). Hollywood Cartoons: American Animation in Its Golden Age. Oxford: Oxford University Press. ISBN 0-19-503759-6.

 Maltin, Leonard (1980, updated 1987). Of Mice and Magic: A History of American Animated Cartoons. New York: Penguin Books. ISBN 0-452-25993-2.

 Pautan luar 
 Dumbo - Laman DVD Dumbo (Big Top Edition)

Kategori:Filem 1941
Kategori:Filem Amerika Syarikat
Kategori:Filem animasi
Kategori:Filem animasi Disney
Kategori:Filem bahasa Inggeris
Kategori:Filem Disney
Kategori:Filem mengenai haiwan